Džordžs Viljers, Pirmais hercogs Bakingems
Džordžs Viljers, Pirmais hercogs Bakingems (angļu: George Villiers, 1st Duke of Buckingham; dzimis 1592. gada 28. augustā, miris 1628. gada 23. augustā) bija angļu augstmanis, karaļa Džeimsa I favorīts un tuvs draugs, pēc dažu pētnieku domām — mīļākais (vēstulēs karalis dažkārt sauca Bekingemu par sievu vai vīru). Kaut arī parlaments bieži bija opozīcijā Bakingemam viņa pretrunīgās politikas dēļ, viņš saglabāja savu ietekmi arī Džeimsa I dēla Čārlza I laikā, līdz 1628. gadā Bekingemu Portsmutā nogalināja kāds armijas leitnants. Aleksandra Dimā romānā "Trīs musketieri" hercogam Bakingemam ir romantiskas attiecības ar Francijas karalieni Austrijas Annu.